SHBA: Në shtator shtohen 51 mijë vende të reja pune, shifra më e ulët në gati një vit
Shifrat e fundit të punësimit që dolën dje, ofrojnë një pasqyrë të trazuar të klimës së punësimit, megjthatë presidenti Bush thotë se e
Megjithëse shifrat e reja të publikuara dje nga Departamenti amerikan i Punës sugjerojnë se ekonomia po ngadalësohet, analistët thonë se ato tregojnë gjithashtu se ekonomia nuk është në rrezik për të kaluar në depresion. Rënia ekonomike ndodh kur prodhimi i brendshëm bruto bie për dy tremujorë me radhë ose më shumë. Por presidenti Bush thotë se ekonomia amerikane është e fortë. Megjithatë analistët thonë se 51 mijë vende të reja pune të shtuara në shtator përfaqësojnë numrin më të ulët që nga tetori i kaluar kur ekonomia ishte ende duke u rimëkëmbur nga pasojat e uraganit Katrina. Megjithëse niveli i papunësisë tregon një përmirësim të vogël, duke rënë me zero presje një përqind nga gushti, agjenti i punësimit në Florida, Dale Vollrath paralajmëron të papunët, të mos presin shumë. Megjithëse ekonomia nuk po rritet, niveli i interesave ka vazhduar të mbetet i njëjtë që nga gushti, duke ndihmuar në uljen e trysnisë inflacionare. Në këtë drejtim kontribuojnë edhe çmimet e energjisë. Nafta, e cila arriti në 80 cent për litër këtë verë ka rënë në 61 cent për litër. Presidenti Bush është entuziast për ekonominë amerikane dhe për këtë i jep meritë shkurtimit të taksave nga ana e administratës që i dha shtytje shpirtit krijues të amerikanëve. Analistët thonë se raporti mbi tregun e punës do të jetë një faktor i rëndësishëm kur amerikanët të shkojnë në zgjedhjet e nëntorit. //ze